
bus  quibusdam,  apprime  sint  accommodata. 

CuLLEN,  SyNOP.  NoSOL.  MeTHOD. 


DISSERTATIO  MEDICA 

INAUGUR^LIS, 

DE 

APOPLEXIA  SANGUINEA. 


Legibus  hujusce  praeclarissimae  academiae, 
quae,  omnes  lauream  Apollinarem  ambien¬ 
tes,  aliquid  diligentiae  suae  in  re  medica 
specimen  prodere  sanciunt,  obtemperanti, 
de  Apoplexia  Sanguinea,  opere  in  sequenti, 
observationes  paucas  mihi  in  animo  est  of¬ 
ferre.  Apoplexia  forsitan  omnium  morborum, 
quibus  obnoxium  est  genus  humanum,  perni¬ 
ciosissimus  est.  Hic  enim  morbus  non  solum 
frequens  est,  et  etiam  ejus  accessio  citius 
dicto  venit,  sed  eheu !  quia  multos  eorum, 
quos  adoritur,  sedibus  mortuorum  tenebrico- 

sis  consignat,  dum  alios  vitam  saepe  lon¬ 
gam  miserrimamque  trahere  cogit.  Re¬ 
bus  ita  se  habentibus,  omnibus  satis  perspi¬ 
cuum  erit,  ut  medicorum  solertiam  peritiam¬ 
que  summam  sibi  jure  vindicet  j  quando  e- 
nim  ad  aegrum  vocati  sunt,  cujus  casus  nul¬ 
lam  admittit  moram,  instanter  remedia  po~ 
tentissima  libera  manu  adhibenda  sunt.  Apo¬ 
plexiae  (a  verbo  Graeco  percutio , 

nominatae)  varia  nomina  dederunt  auctores, 
quae  plerumque  subitum  et  saepe  improvi¬ 
sum  morbi  impetum  indicant,  veluti  “  ictus 
‘i.  sanguinis,  morbus  attonitus,  nervorum  re- 
“  solutio,  sideratio,  percussio,”  etq. 

Cullenus  illustrissimus  hunc  morbum  in 
classe  Neurosium,  ordineque  Comatum  collo¬ 
cavit,  cujus  definitione,  quippe  quae  omnium 
adhuc  praepositarum  praestantissima  est,  u- 
tar.  <c  Motus  voluntarii  fere  omnes  immi- 
c*  nuti,  cum  sopore,  plus  minus  profiun- 
55  do,  superstite  motu  cordis  et  arteriarum.” 
Varias  in  species  varietatesque  hoc  genus 
diviserunt  nosologi :  sed  primam,  quae  Apo- 

plexia  Sanguinea  denominatur*  pro  argu¬ 
mento  hujusce  dissertationis  inauguratis,  ut 
speciem  frequentissimam,  etiamque  exem¬ 
plum  morbi  maxime  lethalis  ex  intemperantia 
plerumque  provenientis,  seligam.  Cullenus 
illam  sic  breviter  definit:  “  Apoplexia*  (San- 
66  guinea)  cum  signis  pletborae  universalis, 
cc  et  praecipue  capitis.”  Hanc  forsitan  alias 
in  species,  nempe  in  Apoplexiam  Arterialem- 
Sanguineam,  et  Venosam  dividere  licet,  sed 
hunc  ordinem  interea  non  sequar. 


HISTORIA  MORBL 

Hic  morbus  eos  ferme  semper  aetate  pro¬ 
vectos,  istosque  praesertim  qui  annum  sexage¬ 
simum  compleverunt  (quamvis  hoc  morbo  ju¬ 
venes  haud  exempti  sunt)  quibus  magnum 
est  caput,  collumque  breve,  et  habitus  cor¬ 
pulentus,  qui  vitam  sedentariam  degerunt, 
et  qui  diaeta  plena  atque  luxuriosa  usi  fue» 

*  Synops.  Nosolog.  Method,  Gen,  XLIL 

runt,  aut  eos  qui  spirituosis  liquoribus  mul¬ 
tum  addicti,  potissimum  invadit.  Huic  mor¬ 
bo  uterque  sexus  obnoxius  est,  sed  ex  vivendi 
more,  aliisque  causis,  mares  saepius  quam  fe¬ 
minas  obrepit.  Adoritur  haud  raro  nullo  prae¬ 
sente  praemonitu,  quando  aegrotus,  si  erectus 
erit,  derepente  quasi  fulmine  percussus  humi 
procumbit ;  sed  multis  in  exemplis  signa 
sequentia,  scilicet  dolor  capitis,  vertigo, 
somnolentia,  tinnitus  aurium,  palpitationes 
intra  caput,  linguae  titubatio,  epistaxis, 
stridor  dentium,  incubus  et  extremorum 
torpor,  palpebrae  superioris  lapsus,  vel  u- 
veae  affectio  spasmodica  paroxysmum  prae 
se  ferunt.  Variae  etiam  oculi  affectiones 
illum  invasurum  esse  praenuntiant,  ut  scin¬ 
tillae,  maculae  nigrae,  vel  alia  simulacra  ob 
oculos  visa.  Oculi  quoque  aliquando  affec¬ 
ti  sunt  ita,  ut  res  omnes  cernant  duplicatas, 
cujus  exemplum  insigne  suis  in  praelectioni¬ 
bus  excellentissimis  narrat  Gregory.  Me¬ 
moria  etiam,  quamvis  antehac  tenacissima  et 
validissima,  nunc  graves  mutationes  subit. 


DE  APOPLEXIA  SANGUINEA. 


Alias  memoria  mirabiliter  alienata  est,  in¬ 
credibile  dictu!  ut  rerum  reminiscendi  facul¬ 
tas  ex  integro  corrupta  sit,  dum  nomina  ha¬ 
rum  ipsarum  rerum  sana  inviolataque  rema¬ 
neant  :  et  vice  versa*  Celeberrimus  Gregory- 
hoc  phaenomenon  multis  exemplis  illustrat. 
Narrat  mulierem  rerum  nomina  bene  remi- 
niscentem,  ex  mente  prorsus  excidisse  se  filii 
fuisse  matrem :  alium  etiam  jentaculum 
sumpsisse  oblitum. 

De  pluribus  exemplis  quoque  mentionem 
fecit  aeque  mirandis,  sed  quorum  historiam 
fines  hujus  opusculi  non  me  tradere  sinunt. 
Gustus  et  olfactus  saepe  multum  affecti  sunt ; 
et  mens  saepe  valde  imbecillis  est,  verbis 
enim  Cheyne  utar,  “  I  have  known  a  person 
“  first  lose  the  strength  of  his  legs,  then 
“  talk  childishly,  fiddle  with  his  knife  and 
“  fork  during  dinner,  to  the  confusion  of 
“  his  family,  attempt  in  vain  to  direct  the 
<c  morsel  tohis  mouth,  and  at  length  carried 
“  resisting  to  bed,  several  hours  before  he  b©~ 

came  apoplecticV’  Paroxysmo  instante  ae« 
ger  humi  procumbit,  facies  plerumque  tur¬ 
gida  rubescit,  et  aliquando  purpureum  in¬ 
duit  colorem,  et  vasa  capitis  adeo  sanguine 
implentur,  ut  in  aegroto  ad  distantiam  pedum 
complurium  clarissimus  Monro  Secundus  Ar¬ 
teriarum  Carotidum  pulsationes  plane  con¬ 
spexit  t.  Oculi  saepe  rubri  sunt,  prominent, 
et  semiaperti,  fixi  remanent,  pupilla  maxime 
dilatatur,  sed  aliquando  spasmis  convellitur. 
Pulsus  est  plenus,  tardus  et  plerumque  valh 
dissimus;  sed  in  nonnullis  exemplis  sese  inter¬ 
mittit.  Respiratio  difficilis  et  laboriosa  fit, 
et  interdum  stertore  comitatur.  Saepe  totum 
corpus  convulsionibus  exagitatur,  saepius  ta¬ 
men  quaedam  partes  solum  5  et  latus,  minus  re¬ 
solutum,  saepe  convulsionibus  afficitur.  Sen¬ 
sus  externi,  stimulis  acerrimis  admotis,  pror- 
»sus  impares  functionibus  peragendis  manent. 
Musculi  languescunt,  nec  diutius  solitos,  nec 

*  Cheyne’s  Cases  of  Apoplexy,  &c.  p.  10. 
f  Audi  Praelectiones  Celeb.  Gregory  de  Med.  Pract. 

saepe  etiam  potentissimos,  agnoscunt  stimu¬ 
los.  Non  raro  sensus  interni  multum,  vel  etiam 

penitus  deficiunt.  Saepe  adsunt  nausea  et 

* 

vomitus.  Tandem  gutture  paralysi  correp¬ 
to,  devorandi  facultas  minuitur,  vel  omnino 

\ 

concidit.  Sphincteribus  ani  et  vesicae  re¬ 
solutis,  stercus  et  urina  nolentibus  aegrotis 
elabuntur ;  sed  interdum  non  summa  sine 
difficultate  excerni  potuerunt,  et  secundum 
Ontyd  *  alvus  fere  semper  astricta  est.  Nunc 
omnia  in  pejus  ruunt.  Gelidi  sudores  per 
corpus  erumpunt ;  pulsus  debilis,  parvus  et 
intermittens  fit ;  os  vertitur  ad  latus,  et 
ex  ore  saepe  prodit  saliva  spumosa.  San¬ 
guis  ex  auribus,  ore,  naribusve,  aut  qua  data 
porta,  ruit.  Nunc  venit  summa  dies  et  in¬ 
evitabile  tempus !  brevi  enim  in  aeternam 
clauduntur  lumina  nocten). 

Exempla  haud  desunt,  quae  nos  certiores 
fecerunt  ut  ab  levibus  hujus  diri  morbi  casibus 
homines  emerserint,  et  deinde  liberi  fuerint 


*  Ontyd  on  Mortal  Dise^sgs. 

ab  omnibus  hujus  generis  malis*  Fatendum 
autem  est,  hos  casus  felices  rarissime  evenire, 
et  ut  multo  saepius  mors,  Hemiplegia,  vel 
aliae  miserae  affectiones,  quas  mihi  liceat  in 
verbis  celeberrimi  et  elegantissimi  scrip¬ 
toris  exponere,  huic  morbo  finem  impo¬ 
nunt.  “  Verum  tristissima  hujus  morbi  fa- 
“  cies  tum  demum  est,  cum  viribus  animi 
“  et  corporis  admodum  debilitatis,  et  effec- 
“  tibus  fere  ad  insaniam  effraenis,  homo 
“  sibi  ipsi  quasi  supersit,  ad  summam  mi- 
“  seriam  redactus,  si  modo  suam  miseriam 

norit  j  quippe  non  amplius  valet  stare, 
c<  aut  loqui,  verum  digitis  alienis  cibum  ca- 
u  pit,  et  alvum  et  urinam  sine  voluntate 
cc  reddit,  dum  mors  cessat  venire,  ab  omni- 
u  bus  aegroti  amicis  invocata  Nonnun- 
quam  sed  raro  fauste  solvitur  hic  morbus  vo¬ 
mitu  spontaneo,  haemorrhagia,  sudore  pro¬ 
fuso,  vel:  aliqua  alia  exinanitione  t. 

*  Heberdenii  Comment.  de  Morbor.  Histor.  et  Cura¬ 
tiori.  p.  299. 

f  Home,  Princip.  Medicin,  p.  226. 

SECTIO  CADAVERUM. 

In  nullo  morbo  clarius  quam  in  Apoplexia 
elucescunt  felices  dissectionis  effectus.  Non¬ 
nulli  haud  parvi  nominis  inficias  eunt  Apo¬ 
plexiam  a  vasorum  nimia  distentione  un¬ 
quam  posse  oriri,  sed  auctorum  dissectiones 
maxima  fide  dignorum  sic  induci  plane  osten¬ 
dunt  t.  Inter  omnes  autem  consentiendum 
est  hunc  morbum  frequentissime  ex  sanguinis 
extravasatione  t  in  quadam  cerebri  vel  cere¬ 
belli  parte  oriri.  Arteriae  carotidae,  ba- 
silarisque  aliquando  ossificatione  afficiun¬ 
tur  || ;  et  haec  sanguinis  extravasationem,  ea- 


f  Morgagni  de  Causis  et  Sedibus  Morborum,  Tom. 
I.  p.  16.  et  seq,  Lieutaud  Synop.  Univers.  Prax.  Me¬ 
dicinae,  Tom.  I.  p.  130,  131. 

t  Morgagni  et  Lieutaud.  Baillie’s  Morbid  Anatomy, 
4th  edition,  p.  452-3.  Cheyne’s  Cases  of  Apoplexy,  &c. 
p.  20  et  seq, 

]{  Baillie,  lib,  citato. 

rum  tunicas  debilitando,  inducit.  Hujus  ex¬ 
emplum  insigne,  quatuor  annis  nunc  elapsis, 
cum  Profess.  Monrojun.  ego  ipse  vidi.  Non¬ 
ne  igitur  fas  est  inferre  compressionem  ab 
vasorum  nimia  distentione,  aut  extravasatione, 
facultatis  nervosae  transmissionem  liberam 
impediendo,  esse  hujus  morbi  causam  proxi¬ 
mam  ? 

CAUSAE 

Quae  hunc  morbum  inferunt,  in  praedispo- 
nentes  et  excitantes  dividantur. 

CAUSAE  PRAEDISPONENTES. 

Ima.  Aetas  senilis.  Hic  morbus  juniores 
raro ;  sed  eos  quoque  aliquando  obrepit.  Quo» 
niam  in  juventute,  ut  magis  completae  sint 
arteriae,  ad  corpus  evolvendum  necesse  est, 
sic  experimenta  multa,  excellentissima  nos 
certiores  fecerunt  parietes  venarum  quam 


*  Sir  Clifton  WintringhanEs  Experimental  Inquiry. 

arteriarum  majore  firmitate  et  densitate 
praeditas  esse,  quamobrem  sanguis  in  illas 
non  sine  mora  admissus  est,  sed  in  his  ube¬ 
rius  congeritur.  Aetate  quoque  provec¬ 
tiore,  machina  nostra  varias  gravesque  mu¬ 
tationes  subit,  et  res  aliter  se  habent.  Arte¬ 
riae  enim  propter  assiduam  quam  patiuntur 
pressuram,  densitate  venas  aequant  vel  supe¬ 
rant  ;  hinc  plus  sanguinis  provecta  in  aetate 
in  venis  congestum,  hincque  oriatur  plethora 
venosa.  Ut  cerebrum  omni  pressura  cui  aliae 
partes  corporis  subjectae  sunt  immune  est, 
sanguis  in  illo  accumulatur,  et  sic  aetas  se¬ 
nilis  homines  Apoplexiae  procliviores  quam 
aetas  prima  reddit. 

2nda .  Caput  magnum  solum  plurimum 
sanguinis  versus  cerebrum  refluere  indi¬ 
cat. 

Stia .  Collum  breve  magnopere  pollet. 
Omnibus  enim  liquido  patebit,  ut  tanto  pro» 
pius  caput  cordi  est,  sic  quanto  velocior 
fuerit  sanguinis  circuitus  ex  corde  ad  ca- 


12 


DISSERTATIO  MEDICA 


caput  j  et  si  arteriae  carotidae  et  venae  jugu¬ 
lares  breviores  fuerint,  nunc  sanguis  majore 
cum  impetu  ad  caput  propelletur,  tuncque 
ejus  regressus  ad  cor  impedietur. 

4>ta.  Obesitas  vasa  subter  cutem  jacentia 
comprimendo,  sanguinem  in  interiora  mi¬ 
nus  huic  pressurae  opportuna  propellit,  et  ac¬ 
tione  pulmonum  impedienda,  liberum  san¬ 
guinis  per  eos  transitum  negat,  et  in  vasa  ce¬ 
rebri,  qua  nulla  adest  adeps,  determinat,  et  sic 
Apoplexiae  causam  praedisponentem  format. 

5ta.  Habitus  corpulentus  maximum  ef¬ 
fectum  habet  in  Apoplexia  aliisque  morbis 
proferendis,  itaque  omnes  causae,  quae  ple- 
thoram  faciunt.  Apoplexiae  viam  sternunt. 
Causam  plethorae  creberrimam  esse  plenam 
luxuriosamque  diaetam,  et  usum  liquorum  po- 
tentiorum  immodicum,  exempla  fere  innumera 
nos  docent ;  omnibus  enim  bene  notum  est 
quod  in  Continenti,  qua  incolae  praecipue  ci¬ 
bo  vegetabili  vescuntur,  nomen  Apoplexiae 
vix  audiendum  sit,  dum  in  Anglia,  qua  plus 

carnis  fortasse  quam  in  ullo  latere  mundi  de» 
voratur,  Apoplexiae  et  mortes  subitae  quo¬ 
tidie  in  conspectum  veniunt. 

Pro  concesso  habetur,  quod  ad  omnium  aufre5 
pervenerit  quam  frequenter  homines  inter 
prandia  magna  (cily  feasts ,  &c.)  humi  pro» 
cubuerunt,  Apoplexiis  correpti  quae  iis  exi» 
tio  fuerunt.  Nec  multum  hoc  possumus 
mirari,  si  consideremus  quantitatem  et  qua¬ 
litatem  cibi  devorati,  et  vini  ad  illum  (ut 
dicunt)  recte  digerendum  ne  malum  in¬ 
ferret.  Varietas  ciborum  non  tam  mul¬ 
tum  nocet  per  varietatem  ipsam,  quam  eos 
multo  plus  comedere,  quam  uno  ex  genere 
potuissent,  illiciendo.  Nonne  magis  miran¬ 
dum  est  quod  Apoplexiae  non  frequentiores 
evadant  ?  Vita  sedentaria  vitia  jamjam  memo¬ 
rata  plerumque  comitatur  :  unde  oritur  om¬ 
nium  exinanitionum  suppressio,  dum  fluida 
circulantia  augeantur,  hincque  plethora.  Hic 
notatu  dignum  suppressionem  ullarum  exi¬ 
nanitionum  quibus  diii  corpus  solitum  fuit 

subitam,  plethoram  etiam  inferre,  veluti  fluxus 
baemorrhoidalis,  epistaxeos,  etc. 

6ta.  Inebrietas.  Hoc  vitium  horrendum 
non  solum  plethoram  facit,  sed  ejus  per  sti¬ 
mulum  sanguinem  magna  cum  vi  ad  caput 
propellit,  et  vasorum  actionem  inflammato¬ 
riam  inducit,  et  hic  stimulus  plerumque  con¬ 
stanter  agit,  habitus  enim  temulentorum  vix 
aut  ne  vix  quidem  unquam  derelicti  sunt. 
Oculorum  rubor,  emptiones  super  faciem  cre¬ 
brae,  et  super  omnia  nasi  color  peculiaris  te¬ 
mulentorum  nimiam  determinationem  ad  ca¬ 
put  plane  demonstrant. 

7 ta.  Constipatio  inter  causas  praedisponen- 
tes  jure  sibi  locum  vindicat,  si  enim  in  intes* 
tinis  diu  exstiterunt  faeces,  tam  induratae 
evadunt,  ut  sumina  musculorum  actio,  et  in¬ 
spiratio  plenior  longiorque  ad  illas  evacuan¬ 
das  ita  necessariae  eveniant,  ut  Apoplexias 
diras  fatalesque  produxerint.  Magna  laxan¬ 
tium  utilitas  in  sanguinem  ex  capite  deri¬ 
vando  hoc  nos  docet.  In  modo  supradicto 

feminae  in  actu  parturientis  aliquando  pe¬ 
reunt. 

t 

Apoplexia  hereditaria  aliquando  dicta  est, 
et  hoc  haud  alias  intelligere  possum,  quam 
quod  liberi  structuram  quae  satis  adhuc,  ut 
causam  Apoplexiae  praedisponentem,  agitata 
fuit,  a  parentibus  recipiant. 

Huic  morbo  alii,  veluti  febres,  poda¬ 
gra,  epilepsia,  pertussis,  etc.  nos  praedispo- 
nunt. 


CAUSAE  EXCITANTES. 

Ima .  Exercitatio  Vehemens.  Justa  de- 
bitaque  musculorum  corporis  actio  sanita¬ 
tem  ad  conservandam  maxime  necessaria  est, 
sed  quando  musculis  praeter  solitum  vel  ad 
excessum  utimur,  pessimis  haec  comitata  est 
eventis.  Omnis  enim  musculorum  contrac¬ 
tio  vehemens  sanguinis  circuitum  accelerat, 
vasa  subjacentia  exprimit,  sanguinem  in  vasa 
interiora  propellit,  et  ad  cerebrum  determi¬ 
nat.  Alium  sed  malum  effectum  habet  exerci- 

tatio  abnormis  ;  nempe  inspirationem  plenio¬ 
rem  et  longiore  temporis  intervallo  iteratam 
inducit,  quae  non  solum  sanguinis  cursui  per 
pulmones  obstat,  sed  eundem  insigni  vi  ver¬ 
sus  caput  propellit,  ejusdemque  regressus 
per  venas  impedit.  Inspiratio  plenior  igitur 
quibuscunque  e  causis  oriatur,  causam  hu¬ 
jus  morbi  excitantem  probat.  Ab  actione 
musculorum  vehementiore  etiam  effusiones 
sanguinis  nonnunquam  e  naribus  et  vasculis 
faciei  eveniunt.  Similes  quoque  effusiones 
intra  cranium  aliquoties  locum  habent.  Om¬ 
nes  pulmonum  nisus,  veluti  loquela  fortior, 
instrumentorum  musicorum  inflatio,  tussis, 
sternutatio,  oscitatio,  risus,  fletus,  sanguinem 
ad  caput  dirigendo  ejusque  reditum  clau¬ 
dendo,  Apoplexiam  faciunt. 

/ 

2da.  Patheviata  animi  violenta ,  veluti 
ira,  gaudium,  libido,  etc.  non  solum  hunc 
morbum,  sed  insaniam,  vel  mortem  ine¬ 
vitabilem  attulerunt.  Iram  omnium  animi 
pathematum  pessimum,  periculosissimum  et 
stultissimum  ut  exemplum,  seligam,  ejusque 

effectus  describam.  Cum  aliquis  ira  accen¬ 
ditur,  totum  corpus  aestu  exagitatur,  cordis 
et  arteriarum  actio  multum  acceleratur,  re¬ 
spiratio  mirum  in  modum  turbatur,  collum 
et  facies  rubescunt  tumescuntque,  et  arteriae 
carotidae  sine  ordine  vibrant.  Oculi  torvi  et 
micantes,  et  ita  prominent,  ut  ex  orbitis  pro¬ 
silire  videantur  :  vel  ut  Ovidius  paucis  in  ver¬ 
bis  sed  luculentissime  descripsit : 

“  Ora  tument  ira,  fervescunt  sanguine  venae, 

i(  Lumina  Gorgonio  saevius  angue  micant.” 

“  Ira  (ait  celeberrimus  Home)  fibras  con- 
“  stringit,  motum  sanguinis  accelerat,  sam 
u  guinem  ad  superiora  determinat,  dolorem 
“  in  scrobiculo  cordis  excitat,  et  spasmodi- 
“  cas  stricturas  in  ventriculo,  ductu  chole- 
“  docho  et  intestinis  concitat.  Hinc  larga 
“  salivae  copia,  oris  amarities,  vomitus  bilis, 
u  volvulus,  Apoplexia,  phrenitis,  febres 

#  Vide  Principia  Medicinae,  Francisco  Home  auc¬ 
tore,  p.  15,  16. 

Stia.  Inebrietas .  Liquores1  spirituosi  cor¬ 
pus  potissimum  excitant,  et  arteriarum  pul¬ 
sationes  crebrescunt,  et  nervosum  systema 
multum  disturbant.  Liquore  sumpto  mode¬ 
rate,  imaginationes  quam  jucundissimae  ad¬ 
sunt,  fortis  fit  fortior,  timidusque  fortitudi¬ 
nem  acquirit ;  sed  immoderate  sumpto,  vires 
imminutae  sunt,  loquela  abnormis  et  turbata 
evenit,  corpusque  demum  sensu  et  motu  om¬ 
nino  caret.  Nisi  multum  fallor,  immodico 
eorum  usui  non  solum  Apoplexiae,  sed  etiam 
plerique  morborum  quibus  patet  genus  hu¬ 
manum,  tribuendi  sunt :  et  de  hac  re,  sen¬ 
tentia  auctoris  praeclari  #  ita  explicita  est, 
et  summa  omnium  attentione  dignissima,  ut 
mihi  silentio  nequaquam  praetereunda  sit. 
u  The  palsy  and  apoplexy  complete  the 
46  group  of  diseases  produced  by  spirituous 
44  liquors.  I  do  not  assert  that  these  two 
4*  disorders  are  never  produced  by  any  other 


%  RuslEs  Inquiry  into  the  Effects  of  Spirituous  Liquors 
upon  the  Human  Body,  &c.  p.  4. 

'£  causes ;  but  I  maintain,  that  spirituous  11- 
quors  are  the  most  frequent  causes  of 
46  them,  and  that,  when  a  predisposition  to 
u  them  is  produced  by  other  causes,  they 
are  rendered  more  certain  and  more  dan» 
iC  gerous  by  the  intemperate  use  of  spi- 
“  rits.” 

* 

4 to.  Calor  externus  potentissima  hujus 
morbi  causa  est.  Bene  omnibus  notum  est 
hunc  morbum  obrepere  in  coetubus  magnis, 
aut  alio  loco  qua  turba  est.  Haud  raro  ad¬ 
oritur  eos  qui  Baccho  addicti  sunt,  quando 
post  coenam  luxuriosam  sese  recipiunt  in 
lectum*,  variis  hic  agentibus  causis;  nempe 
calore  aucto,  pleno  ventriculo,  vini  stimulo, 
et  super  omnia  postura  horizontali :  crebro 
etiam  occurrit  dum  aegroti  balneo  calido 
utuntur  ;  quam  ob  causam  nunquam  summa 
sine  attentione  in  paroxysmo  adhibendum 

*  Audi  Prelectiones  celeb.  Monro,  jun.  de  Anatomia 


Morbida. 

est.  Frigidarium  hunc  morbum  etiam  ali¬ 
quando  gignit,  cujus  exempla  narrant  cele- 
berr.  Home  et  Gregory  *.  Causae  jam  me¬ 
moratae  agunt  sanguinem  ad  caput  determi¬ 
nando,  et  actionem  inflammatoriam  arteria¬ 
rum  inducendo. 

Nunc  de  causis  quae  obviam  fiunt  fluxui 
sanguinis  ex  capite  ad  cor,  velufci  ligaturae 
circa  collum,  caput  demissum,  ut  in  legendo 
ante  focum,  quae  postura  oculis  quoque  mul- 
tum  nocet,  decubitus  cum  capite  humili,  et 
polypi  circa  cor.  Eodem  fere  modo  fit  si 
breve  sit  collum,  subita  capitis  distortio  t, 
nam  venae  jugulares  subter  cutem  jacentes 
torquentur  et  diametris  imminuuntur,  dum 
arteriae  carotidae  magis  in  centrum  motus  ' 
sitae,  vix  afficiuntur. 


*  Audi  Prelectiones  de  Materia  Medica,  et  Mecl 
Practica. 

f  FothergilPs  Works  by  Lettsom. 

DIAGNOSIS. 

Nunc  de  discrimine,  quod  inter  hunc  mor¬ 
bum  et  eos  maxime  ei  cognatos  intercedat, 
dicendum  est.  Ex  iis  paralysis,  syncope,  hy« 
steria,  epilepsia  et  inebrietas  observatione 
maxime  dignae  sunt. 

i  • 

Paralysis  et  Apoplexia  solum  sunt  diversi 
gradus  morbi  ejusdem,  et  itaque  hic  diag¬ 
nosi  non  opus  est.  In  paralysi  motus  ple¬ 
rumque  solum  affectus  est,  et  quaedam  cor¬ 
poris  partes,  veluti  latus  alterutrum,  scilicet 
hemiplegia.  Pulsus  est  tardus  et  debilis,  sed 
in  Apoplexia  validus,  respiratio  laboriosa, 
somnus  profundus,  et  motus  et  sensus  defi¬ 
ciunt. 

Ah  syncope  Apoplexiam  facillime  dignosci¬ 
mus:  in  hac  etenim  actio  cordis  et  arteriarum, 
et  respiratio  superstites  sunt ;  in  illa  autem 
vel  omnino  cessant,  vel  tam  exiliter  perfh 

ciuntur,  ut  vix  aut  ne  vix  quidem  sensibus 
acutissimis  detegi  possunt ;  hic  etiam  facies 
est  pallida,  et  oculi  clauduntur,  sed  in  Apo¬ 
plexia  turgida  et  rubra,  et  oculi  semiaperti 
et  fixi:  praeterea  syncope  juniores,  et  praeser¬ 
tim  eos  magna  sentiendi  facultate  praeditos, 
et  idcirco  feminas  potius  quam  viros  $  sed 
Apoplexia  seniores  et  viros  praecipue  obre¬ 
pit.  Revera  alter  eorum  ex  nimia  in  cere¬ 
bro  sanguinis  quantitate,  alter  e  defectu 
pendet. 

Hysteria .  Dolor  lateris  pungens,  sensus 
globi  in  ventre  volventis,  ad  fauces  ascen¬ 
dentis,  ibique  strangulantis,  quae  sympto- 
mata  hysteriae  pathognomonica,  in  Apoplexia 
autem  desunt,  aetas  sexusque  aegri  nos  in 
diagnosi  formanda  adjuvabunt.  Urinae  lim¬ 
pidae  copia  profusa  plerumque  paroxysmum 
hystericum  praecedit. 

4 

Epilepsiam  ab  Apoplexia  signa  per  se¬ 
quentia  distinguimus.  In  epilepsia  totum 
corpus  convulsionibus  exagitatur,  juvenes 

saepius  quam  Apoplexia  adoritur,  hic  etiam 
adest  saepe  aura  epileptica,  pulsus  est  exilis 
et  vix  percipiendus. 

Ab  inebrietate  Apoplexiam  distinguere 
summa  opus  est  attentione.  Sed  saepe  fieri 
potest  ex  foetore  spiritus  aegri,  in  vitae  mo¬ 
dum  inquirendo,  si  liquores  spirituosos  bi¬ 
bisset,  quae  essent  symptomata  primaria,  si 
facile  liquoribus  affectus  sit,  et  quomodo,  et 
si  sat  esset  liquoris  ad  istum  statum  produ¬ 
cendum,  et  ex  duratione  paroxysmi,  qui,  se¬ 
cundum  Doctorem  Thomas  %  vix  plus  quam 
decem  vel  duodecim  horas  manet.  Ex  ine¬ 
brietate  stimulantia  aegrum  expergefacere 
possunt,  sed  non  ex  Apoplexia. 


*  Modern  Practice  of  Physic, 

PROGNOSIS. 

In  morbo  imminente  capiti  semper  in¬ 
fausta  erit  prognosis  generalis.  Paroxysmi 
ab  severitate,  aetate,  temperamento,  etiam- 
que  habitu  corporis  aegroti  judicandum  est. 
Senibus  et  plethoricis  funesta  fere  semper 
evadit.  Quum  sensus  interni  et  externi  abo¬ 
lentur,  quum  respiratio  multum  affecta,  et 
quando  potestas  deglutiendi  valde  imminuta, 
et  potus  per  nares  redit,  et  os  ad  latus  incli¬ 
nat,  vix  ulla  spes  superest,  et  quartum  post 
diem  paroxysmus  plerumque  lethalis  fit 
Sed  quando  deglutiendi  potestas  omnino  de¬ 
ficit,  etjespiratio  stertorea  fit,  et  spuma  circa 
os  collecta,  et  ani  et  vesicae  sphincteres  re¬ 
soluti,  et  quando  gelidi  sudores  et  convulsio¬ 
nes  superveniunt,  et  quando  manus  ad  caput 
erigunt  t,  et  etiam  secundum  Heberdenii 


#  Home,  Frincip.  Medicin.  p.  227. 
f  Cheyne’s  Cases  of  Apoplexy,  &c.  p.  13. 

sententiam,  quando  in  spirando  ambas  buc¬ 
cas  inflare  solent  et  remedia  adhibita  nil 
valentia,  mortem  subituram  demonstrant. 
Cum  absunt  symptomata  jamjam  memorata, 
aut  adsunt  gradu  in  minore,  et  nulla  labes 
hereditaria,  aut  ejusdem  vis  per  remedia 
adhibita  aliquantum  refracta  est,  aut  aliqua 
exinanitio  supervenit,  nobis  prognosin  magis 
faustam,  quamvis  etiam  valde  ancipitem,  de¬ 
ducere  licet. 


DE  MEDENDI  RATIONE, 

\ 

Medicum  aegro,  paroxysmo  apoplectico 
tentato,  auxiliari  invocatum  duo  in  animo 
consilia  habere  oportet  j  nempe,  Imum , 
Morbi  impetui  finem  presenti  dare  ;  2 dum^ 
Ejus  reditui  praecavere,  quod  in  medico¬ 
rum  lingua  prophylaxis  dicitur. 

#  Heberdenii  Comment.  de  Morbor.  Histor,  et  Citra- 
tion.  p.  299, 


B 

Imum .  Aegrum  positu  in  erecto  servare* 

t 

et  omnibus  istis  vestium  partibus*  quae  cor¬ 
pus*  sed  praecipue  collum,  cingunt,  exuere 
maxime  necessarium  est.  Aer  cubiculi  pu¬ 
rissimus  tenendus  est,  liberum  ejus  introi» 
tum  admittendo,  ostiis  et  fenestris  apertis,  et 
omnibus  accolis  vicinis  (quorum  multi  ex  be¬ 
nignitate  nequaquam  idonea,  multi  ex  immo¬ 
dica  noscendi  cupiditate,  inducti  ad  aegrum 
morientem  confluunt)  exclusis.  Omnibus 
his  cito  peractis,  remedia  huic  morbo  adap¬ 
tata  potentissima,  sine  mora  usurpanda 
sunt. 

Venaesectio.  Jamjam  spero  et  pro  con- 
cesso  sumo  me  hunc  morbum  nimia  ex  vaso¬ 
rum  cerebri  distentione,  vel  iis  ruptis,  san¬ 
guinis  extravasatione  pendere  satis  demon¬ 
strasse,  et  mihi  hoc  factum  ante  oculos  gerenti, 
certe  ut  nil  nisi  vasorum  magna  subitaque 
depletio  per  venaesectionem  liberam  unquam 
valere  potuerit,  sententia  est  confirmata. 
Opiniones  huic  praxi  obnoxiae,  per  auctorem 

iiaud  parvi  nominis  proditae  in  lucem  fue- 
runt ;  sed  argumenta  quibus  innixae,  ita  fu¬ 
tilia,  et  regulis  philosophiae  minime  conve¬ 
nientia,  et  praxi  hodierne  stabilitae  ita  con¬ 
traria,  ut  hoc  in  aevo  medicinae  commentario 
haud  dignae  sint.  Sanguis  itaque  cito  et 
large  ex  systemate  abstrahendus  est,  et  gravi 
in  casu,  puto  circiter  viginti,  viginti  et  quin¬ 
que  vel  etiam  triginta  uncias  tuto  detractum 
iri,  et  haec  operatio,  symptomatibus  haud 
levatis,  secundum  eorum  violentiam,  aegri- 
que  vires,  in  horam,  vel  duas,  vel  citius,  cer¬ 
te  repetenda  est.  Si  opportune  fiat,  sanguis 
ex  vena  jugulari  trahatur,  quia  in  capitis  af¬ 
fectionibus  sequitur  effectus  melior.  Si  au¬ 
tem  id  fieri  non  potest,  tunc  vel  ex  ramo  an¬ 
teriore  arteriae  temporalis,  vel  ex  brachii 
venis  emittatur.  Sententia  quorundam  t  est 

*  Dr  Fothergill,  vid.  London  Medical  Observations, 
Yol.  VI. 

f  Cullerds  First  Lines  of  the  Practice  of  Physic  by 
Reid,  Vol.  II.  p.  17,  18.  Burserii  Institut.  Med.  Prae* 
tic.  Wepferi  Observat,  de  Apoplexia.  Morgagni  de  Cau¬ 
sis  et  Sedibus  Morborum. 

venaesectionem  magis  valere,  cum  sanguis 

emittatur  ex  latere  contrario  ei  maxime  af- 

# 

lecto  5  sed  hjc,  me  judice,  vix  attentione  in 
praxi  opus  sit.  Sanguis  magno  ex  vulnere 
et  in  postura  erecta  ad  deliquium  animi  affe¬ 
rendum,  trahendus  esse  debet.  Post  venae¬ 
sectionem  generalem,  decem  duodecimve  hi¬ 
rudines  capiti  affigendae  sunt,  et  cucurbi¬ 
tulae  cruentae  occipitio  admovendae,  per 
quas,  in  opificis  periti  manibus,  sanguis  lar¬ 
giter  hauriendus  erit,  quod  multum  proficit,  et 
vires  haud  labefactat.  Sanguis  emissus  haud 
raro  superficiem  coriaceam  albam  ostendit, 
quod  diathesin  phlogisticam  adesse  nos  mo¬ 
net. 

Cathartica .  Cathartica  fere  omni  in  mor¬ 
bo  quibus  obnoxii  sumus  non  solum  utilia, 
sed  etiam  sola  in  pessimis  remedia  esse,  expe¬ 
rientia  late  patens  celeberrimi  Jacobi  Hamil- 
ton  senioris  t,  cui  ars  medica  tam  multum 

devincta  est,  satis  superque  confirmavit.  For¬ 
sitan  in  nulla  morborum  classe  quam  capitis 


f  Hamilton  on  Purgative  Medicines. 

affectionibus  purgantibus  major  potestas  est ; 
itaque  Apoplexiae  sanguineae  magna  vi,  qua 
capiti  sanguinis  fluxum  obstandi,  quantita¬ 
tem  fluidorum  corpore  circulantium  immi- 

*  '  ' 

nuendi,  praedita,  maxime  adaptata  sunt ; 
et  itaque  locum  sanguinis  emissioni  secundum 
postulant.  Si  deglutiendi  facultas  superstes 
sit,  purgantia  per  os  veluti,  submurias  hy« 
drargyri  cum  pulvere  jalapii,  vel  extracto  co¬ 
locynthidis  composito,  ph.  Ion.  vel  scammo¬ 
nii,  gambogiae,  vel  infusiones  sennae  cum 
salibus  neutralibus  fortiores,  adhibenda  sunt. 
Si  nausea  vomitusve  urget,  vel  si  resolutus 
est  oesophagus,  tunc  clysmatis  acrioribus  et 
stimulantibus  utimur,  veluti  iis  ex  sennae  in¬ 
fusionibus  cuifi  salibus,  oleo,  vel  cum  syrupo 
rhamni  cathartici  fortibus,  confectis.  Ali¬ 
quando  oleo  terebinthinae  utendum  est.  Sed 
ani  sphincter  saepe  resolvitur,  et  ad  supposi¬ 
toria  confugiendum  est,  et  his  motum  intes¬ 
tinorum  peristalticum  haud  incitantibus,  ni- 
cotianae  fumos  in  anum  insufflare,  vel  ejus 
infusionem  injicere  moniti  sumus.  Sed  maxi¬ 
mam  certe  curam  ejus  usus  requirit. 

Emetica ,  ab  nonnullis  hoc  in  morbo  multum 
laudantur,  et  nuper  de  eorum  usu  controver¬ 
sia  in  Anglia  acerrima  locum  habuit  Sed 
vix  aut  ne  vix  quidem,  me  judice,  nisi  in 

i 

Apoplexia,  ventriculo  magis  repleto,  ado¬ 
riente,  et  non  tunc,  nisi  prius  sanguis  tra¬ 
hatur,  vel  graviter  fatigat  nausea,  quando 
solutione  sulphatis  zinci  t,  vel  cardui  bene- 
dictit  infusione  utimur,  adhibenda  sunt;  sum¬ 
mi  enim  periculi  plenus  est  usus  eorum. 
Quis  enim  inter  vomendi  conatus  non  vide¬ 
rit  sanguinem  majore  vi  in  caput  propelli, 
faciem  rubescere,  et  omnia  vasa  sanguine 
turgida  fieri  ?  Sed  praeterea  dira  experientia 
emetica  periculosissima  esse  remedia  confir¬ 
mavit  ;  Burserius  enim,  Morgagni  et  alii 
mentionem  fecerunt  sese  vidisse  Apoplexias 
et  hemiplegias  fatales  ob  emetica,  ab  aliis 
data,  accidere* 


*  London  Medica!  and  Physica!  Journal,  Vol.  VL 
f  Praelectiones  Gregorii, 
i  Heberden,  p.  302. 

Vesicatoria  ab  omnibus  fere  auctoribus  ad 
hujus  morbi  sublevationem  multum  commen¬ 
dantur  ;  haec  igitur  toti  capiti  raso  quam  ci¬ 
tissime  applicanda  sunt,  et,  quippe  quae  mul¬ 
tum  valent  in  impetu  morbi  minuendo,  nun¬ 
quam  negligenda.  Ut  emplastrum  meloes 
vesicatorii  quando  superficiei  tam  latae  ut 
toti  capiti  applicatum  saepe  stranguriam  in¬ 
ducat,  et,  ut  valde  necessarium,  vesicatorii 
effectus  citissime  proferri,  sic  ei  emplastrum, 
ex  circiter  duobus  adipis  suis  scrofae  par¬ 
tibus,  et  tartritis  antimonii  et  potassae  parte 
una;  formatum  anteponendum  est.  Celeberrh 
mus  Monro  *  tertius  hoc,  a  se  non  raro  ad¬ 
hibitum,  multum  laudat ;  quia  id  non  solum 
citius,  quam  emplastrum  cantharidis,  sed 
etiam,  frustra  tentatum,  valere  reperit» 

Quod  de  emeticis  dixi  etiam  ad  stimulan¬ 
tia  refert ;  ea  enim  periculi  plena  sunt,  ideo- 
que  hac  in  morbi  specie  nunquam  adhibenda 
esse  debent. 

*  Audi  Praelectiones  de  Anatomia  Morbida  ;  et  etiam 
De  Anatomia  et  Chirurgia. 

Forsitan  capitis  lavatio  aqua  frigida,  vel 

cum  aceto  mista,  prosit. 

*  >  .  * 

Quamvis  multum  boni  in  capitis  morbis 
semicupium  habet,  quod  ipse  vidi,  tamen  Inc 
anceps  est,  et  maxima  cura  usurpandum* 


FRQPHYLAXIS. 

Causae  hujus  morbi  et  praedisponentes  et 
excitantes  satis  adhuc  agitatae  fuerunt ;  et 
eas  quibus  eam  afferendi  maxima  est  potes¬ 
tas,  diaetam  plenam  et  luxuriosam,  et  liquo¬ 
rum  spirituosorum,  abusum  esse  reperimus. 
Igitur  ad  ejus  accessioni  minitanti  vel  ejus 
reditui  precavendum,  aegrum  summa  ope 
niti  decet :  igitur  eum  mandatis  medicorum 
stricte  confidere,  et  obedire,  oportet.  Sed 
eheu!  quoties  sunt  nostra  optima  consilia, 
non  solum  neglecta,  sed  spreta,  etiamque 
derisa,  donec  ultima  et  horrifica  hujus  mor¬ 
bi  praemonita,  adhuc  sub  hujus  tentaminis 
mitium  memorata,  eos  insomniis  ad  recte  co- 

gitandum  expergefaciunt :  sed  ea  nunc  tene¬ 
ras  vitae  viriumque  reliquias  cito  praecipitant. 
“  Humanum  est  errare/’  sed  valde  absur¬ 
dum  in  errore  perseverare. 

Nunc  praecepta,  quibus  aegros  obedire 
decet,  quam  brevissime  et  luculenter  tradam. 
Primum  consilium  est  causas  praedisponentes 
amovere;  et  secundum,  causas  excitantes  evi¬ 
tare.  Causa  prioris  generis  est  plethora, 
cui  modus  obviandi  est  primum  consideran¬ 
dus.  Omnes  qui  florente  aetate  Apoplexiae 
proclives,  vel  eos  qui  ab  ejus  impetu  assur¬ 
rexerint  ;  regimen  antiphlogisticum  stricte 
observare,  et  diaeta  praecipue  vegetabili  et 
lactea  cum  parva  solum  cibi  animalis  quan¬ 
titate  uti,  et  coenam  vel  omnino  omittere, 
vel  parcissima  uti,  et  nunc  prorsus  cibo  ani¬ 
mali  abstinere  oportet.  Omnes  liquores  di- 
stillati  et  fermentati  etiam,  praeter  cerevisiarn 
tenuem,  quae  aquae,  ob  effectum  laxantem 
quo  gaudet,  anteponenda  est,  evitandi  sunt. 
Cerevisia  pini  laricis  ( spruce  beer)  aeger  utatur, 
quam  Gregory  multum  laudat,  et  remedium 
acescens,  refrigerans,  antisepticum  et  laxans 

considerat.  Sententia  est  vulgi,  sed  etiam 
medicorum  #,  ut  mali  effectus,  “  stimulis  so- 
66  litis  sublatis,55  nempe  diaeta  luxuriosa  et 
vino,  sequerentur  $  hanc  autem  valde  mul- 
tum  dubito,  et  quando  in  animo  gero  factum 
proprie  stabilitum,  ut  parva  cibi  quantitas  so¬ 
lum,  et  vix  aut  ne  vix  quidem  unquam  vi» 
num  vel  alii  liquores  sanitatem  ad  tuendam 
neeessaria  sint,  certe  ei  haud  assentire  pos¬ 
sum  ;  et  hac  de  re  opinionem  celeber.  Gre- 
goryt  esse  excellentissimam,  qui  putat  ut  ci¬ 
tius  mali  habitus  derelicti  sunt ;  sic  citius 
salus  restauranda  erit  et  huic  regulae  unicam 
exceptionem  fecit,  magna  debilitate  super¬ 
veniente  et  hydropi  imminente,  judico. 

Constipatio  summa  attentione  evitanda  est, 
duae  evacuationes  alvinae  omnes  in  dies  red¬ 
dantur  oportet,  et  pro  re  nata,  imprimis,  ad¬ 
hibenda  est  diaeta  laxans,  veluti  lac,  serum 
lactis,  serum  butyri,  vegetabilia,  et  fructus 

*  Culleifs  First  Lines,  Vol.  II.  p.  16. 

f  Audi  ejus  Praelectiones. 

maturi,  tunc  laxantia  lenia  veluti  sales  neu¬ 
trales,  ut  super-tartris  potassae,  tartras 
potassae  et  sodae,  phosphas  sodae,  sulphas 
magnesiae  vel  sales  Cheltenhamii  vel  aqua 
Harrowgatensis  artificialis,  danda  sunt.  Ali¬ 
quot  hebdomadis  elapsis,  pilulae  aloeticae 
usurpandae  sunt,  et  eae,  cum  gambogia  for¬ 
matae,  vel  pilulae  rhei  compositae,  vel  pulv. 
jalapae  compositus,  vel  sub  murias  hydrargyri 
cum  jalap. 

Sornius  nimius  pessimos  habet  effectus, 
nihil  enim  homines  plethorae  procliviores 
reddit,  aut  vires  magis  labefactat  ut  auctor 
elegantissimus  dicit :  cc  Excessus  quoque 
<c  somni  haud  parum  nocet,  totum  hominem 
“  torpidum,  debilem,  fere  fatuum  reddit  \ 
cc  motum  sanguinis  languidum  facit,  et  ple- 
ct  rasque  secretiones  minuit ;  hinc  plenitudo, 
66  obesitas,  flacciditas,  et  ad  omnia  vitae 
“  munera  impotentia  V 5  Omnes  Apoplexiae 

*  Gregorii  Conspectus  Medicinae  Theoreticae» 
Vol.  I.  p.  223  et  224, 

proclives,  quando  dormitum  sese  conferunt, 


proprie  elevandos  et  suf¬ 


ficiendos,  quo  ad  caput  sanguinis  fluxus  aver¬ 
tatur,  curent  oportet 

Exercitatio  modica  maximae  utilitati  ho¬ 
minibus  est,  multum  enim  plethorae  obvenit, 
cxcretiones  et  secretiones  auget,  et  totum  ho¬ 
minem  vegetum  agilemque  reddit.  Sed  illi 
quanquam  summa  prudentia  opus  est,  et 
nunquam  ad  calorem  augendum  vel  respira¬ 
tionem  anxiam  vel  perspirationem  profusam 
indufcendam  adhiberi  debet:  exercitatio  equi¬ 
tationis,  vel  gestationis  in  rheda,  vel  ambu¬ 
lationis,  adhibenda  esset.  In  plethoricis  qui 
propriam  exercitationem  minime  admittunt, 
frictione  utimur. 


Setacea  multum  laudata  fuerunt,  et  praeci¬ 
pue  in  Apoplexiis,  ob  evacuationes  suppres¬ 
sas,  ortis,  et  ad  plethoram  diminuendam  fe¬ 
lici  exitu  usurpentur.  In  collo  vel  humero 
formata  sint. 

Nicotianae  tabaci  usus  magnopere  nocet, 
et  quamvis,  magnam  a  capite  secretionem 
fecit,  evitari  debet,  quando  ejus  in  loco 
pulv.  asari  composito  Fh.  Ed.  oporteat 

uti. 

In  plethora,  nisi  symptomata  Apoplexiae 
imminent,  sanguis  nunquam  emittendus  est, 
quippe  quae  illam  multum  auget. 

Forsitan  frigidarium  sub  forma  imbrium 
( shower-bath )  bonos  praeberet  effectus  ? 

Denique  omnia,  quae  sanguinem  ad  supe¬ 
riora  determinant,  veluti  calor  quocunque 
inductus,  sternutatio,  errhina,  et  omnia, 
quae  sternutationem  vel  inspirationem  ple¬ 
nam  inducunt ;  sed  prae  omnibus,  ira,  cujus 
diros  effectus  jam  descripsi,  sedulissimo  sunt 
evitanda. 

Quando  adsunt  symptomata  paroxysmi 
appropinquationem  denotantia,  tunc  rem  e» 

diis  ad  paroxysmum  adstantem  adaptatis,  ve- 

V  » 

luti  sanguinis  detractione  generali  et  topica 
cum  purgantibus,  et  vesicatoriis  capiti  ap- 
plicatis,  quamvis  haud  ad  eundem  gradum 
adhibendis,  utimur* 


FINI  S. 

Casum  sequentem  jamdudum  in  lucem  editum*,  ut  ex¬ 
emplum  quod  dari  potest,  optimum,  multorum  vitiorum 
diaetam  luxuriosam,  ejusque  effectum  plethoram,  comi¬ 
tantium,  et  quia  felices  exitus,  malos  habitus  derelin¬ 
quendi,  mirum  in  modum  exponit,  et  partem  hujus  opus¬ 
culi  prophylacticam  bene  illustrat,  hic  mihi  addere  li¬ 
ceat  ;  et  cum  illo  hancce  dissertationem,  mancam  et  im¬ 
perfectam  et  jam  nimis  longam,  ad  finem  perducam. 

«  Thomas  Wood,  born  on  the  SOth  of  November 
1719,  of  parents  who  were  apt  to  be  intemperate  in  their 
manner  of  living,  was  subject  to  various  disorders,  par- 
ticularly  the  rheumatism,  until  he  attained  the  age  of 
thirteen  years.  He  had  then  the  small-pox  in  a  favour« 
able  way ;  and  from  that  time  became  healthy,  and  con- 
tinued  to  have  no  complaints  to  the  age  of  about  forty- 

*  Vide  Medical  Transactions  published  by  the  College  of  Phy- 
sicians  of  London,  I7723  Vol.  II,  p.  261  et  seq. 

three  years.  From  his  attaining  the  state  of  manhood  to 
this  period,  but  especially  during  the  latter  part  oP  the 
time,  he  indulged  himself,  even  to  excess,  in  fat  meat, 
of  which  he  used  to  eat  voraciously  three  times  a  day, 
together  with  large  quantities  of  butter  and  cheese.  Nor 
was  he  more  cautious  with  respect  to  strong  ale,,  which 
wras  his  coinmon  drink,  About  his  fortieth  year  he 
began  to  get  very  fat ;  but  finding  that  he  had  a  good 
appetite,  and  digested  his  food  without  difficulty,  and 
that  his  sleep  was  undisturbed,  he  made  no  alteration  in 
his  diet.  It  was  in  his  fortieth  year  when  he  first 
began  to  be  disturbed  in  his  sleep,  and  to  complain  of 
the  heartburn,  of  frequent  sickness  at  stomach,  pains  in 
his  bowels,  headache,  and  vertigo.  He  was  now  some- 
times  costive,  at  other  times  in  the  opposite  extreme ; 
had  almost  a  constant  thirst,  a  great  lowness  of  spirits, 
violent  rheumatism,  and  frequent  attacks  of  the  gout. 
He  had  likewise  two  epileptic  fits ;  but  the  symptom 
which  to  iiim  appeared  the  most  formidable,  was  a  sense 
of  suffocation,  which  often  came  on  him,  particidarly  a£» 
ter  his  meals.  Under  such  a  complication  of  diseases, 
every  day  incrsasing,  he  continued  till  the  month  of 
August  1764.  At  this  time  the  Rev*  Mr  Pawley,  a  wor» 
tliy  clergyman  in  the  neighbourhood,  observing  his  very 
ili  state  of  health,  and  the  extreme  corpulence  of  his 
person,  recommended  to  hira  an  exact  regimen ;  and 
pointed  out  the  Life  of  Copfaro,  as  a  book  Iikely  to  sog- 


APPENDIX. 


5 


gest  to  him  a  salutary  course  of  living.  This  book  con» 
vinced  him,  that  intemperance  was  the  principal  cause 
of  ali  his  complaints ;  and  he  therefore  determined  to 
try,  whether  the  cause,  being  removed,  the  effects  might 
not  cease.  However,  he  thought  it  prudent  not  to  make 
a  total  change  in  his  diet  suddenly  and  at  once  ;  accord- 
ingly,  he  at  first  confined  himself  to  one  pint  of  his  ale 
every  day,  and  used  animal  food  sparingly.  This  me- 
thod  he  soon  found  to  answer  to  his  satisfaction,  for  he 
felt  easier  and  lighter,  and  his  spirits  became  less  op- 
pressed.  These  good  elfects  encouraged  him  to  proceed 
in  his  experiment ;  and  therefore,  after  he  had  pursued 
the  regimen  before  mentioned  during  two  months,  he 
deducted  from  his  allowance  half  the  former  quantity  of 
ale,  and  was  stili  more  sparing  of  gross  animal  food.  In 
this  course  he  continued  till  the  4th  of  January  1765, 
since  which  time  he  has  entirely  left  off  all  malt  liquor ; 
and  in  the  following  month,  he  began  to  drink  only  wa- 
ter,  and  to  eat  none  except  the  lighter  meats.  Under 
this  degree  of  abstinence,  although  some  of  his  com-» 
plaints  were  relieved,  yet  some  of  them  remained  in  full 
force.  The  rheumatism  tormented  him;  and  stili  he 
had,  now  and  then,  slight  fits  of  the  gout.  On  the  4th 
of  June  following,  he  began  the  use  of  the  cold  bath, 
and  continued  it  twice  or  thrice  a  week  until  the  29th 
of  October  1767.  About  the  same  time  he  began  the 
exercise  of  the  dumb-bell,  in  which  he  perseveres  to  this 

day.  Water  was  his  only  drink  from  the  beginning  o  f 
January  1765  to  the  25th  of  the  following  October. 
From  this  day  he  drank  no  more  until  the  9th  of  May 
2766,  when  he  drank  two  glasses  and  a  half  of  water; 
since  which  he  has  drunk  no  more  of  any  liquor  what» 
ever,  except  only  what  he  has  taken  in  the  form  of  me« 
dicine.  He  has  avoided  cheese,  ever  since  the  30th 
day  of  June  1767.  He  began  to  abstain  from  butter 
some  time  sooner.  The  31st  of  July  in  the  same  year 
was  the  last  time  of  his  eating  any  animal  flesh  ;  since 
that  date,  his  diet  has  been  principally  confined  to  pud-* 
ding  made  of  sea  biscuit.  He  allows  himself.  very  little 
sleep,  generally  going  to  bed  at  eight  o’clock  in  the 
evening,  sometimes  even  earlier,  and  generally  rising 
about  one  o’clock  in  the  morning,  but  being  very  rarely, 
in  bed  after  two  o?clock. 

“  Under  this  striet  course  of  abstinence  he  stili  co)> 
tinues  to  live  (September  1770)  ;  and  he  expresses,  in 
the  highest  terms,  the  great  pleasure  and  tranquillity  of 
mind  which  he  enjoys  in  consequence  of  it.  The  poor 
diet,  to  which  he  has  accustomed  himself,  is  now  as 
agreeable  to  his  palate,  as  his  former  food  used  to  be ; 
and  he  has  the  additional  satisfaction  to  find  his  liealth 
established,  his  spirits  lively,  his  sleep  no  longer  disturb- 
ed  by  frightful  dreams,  and  his  strength  of  muscles.  so 
far  improved,  that  he  can  carry  a  quarter  of  a  tun 

weight,  which  weight  he  in  vain  attempted  to  carry 
when  he  was  about  the  age  of  thirty  years.  His  voice, 
which  was  entirely  lost  for  several  years,  is  now  become 
ciear  and  strong.  In  short,  to  use  his  own  expression, 
he  is  metamorphosed  from  a  monster  to  a  person  of  a 
moderate  size ;  from  the  condition  of  an  unhealthy  de- 
erepit  old  man,  to  perfect  health,  and  to  the  vigour  and 
activity  of  youth;  His  flesh  is  now  firm,  his  complexion 
well-coloured,  and  what  is  very  remarkable,  the  integu* 
ments  of  his  belly,  which  I  expected  to  have  found  loose 
and  pendulous,  are  contracted  nearly  in  proportion  to 
his  diminished  bulk. 

“  Prejudiced  by  a  common  prevailing  superstitiori^ 
Mr  Wood  never  allowed  himself  to  be  weighed,  either 
during  the  state  of  his  extreme  corpulence,  or  since  his 
reduction ;  but  it  is  conjectured,  that  he  has  lost  ten  or 
eleven  stone  weight.” 


Excudebat  C.  Stewart. 

